2011D0207 — DA — 15.08.2013 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS GENNEMFØRELSESAFGØRELSE af 29. marts 2011 om et særligt kontrol- og inspektionsprogram i forbindelse med genopretning af bestandene af almindelig tun i det østlige Atlanterhav og Middelhavet (meddelt under nummer K(2011) 1984) (2011/207/EU) (EFT L 087, 2.4.2011, p.9)

Ændret ved:









▼B

▼M1

KOMMISSIONENS GENNEMFØRELSESAFGØRELSE

af 29. marts 2011

om et særligt kontrol- og inspektionsprogram i forbindelse med genopretning af bestandene af almindelig tun i det østlige Atlanterhav og Middelhavet

▼B

(meddelt under nummer K(2011) 1984)

(2011/207/EU)







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik ( 1 ), særlig artikel 95, og ud fra følgende betragtninger: (1) Den Internationale Kommission for Bevarelse af Tunfiskebestanden i Atlanterhavet (ICCAT) vedtog i 2006 en flerårig genopretningsplan for almindelig tun i det østlige Atlanterhav og Middelhavet. Denne plan blev omsat i EU-lovgivningen ved Rådets forordning (EF) nr. 1559/2007 ( 2 ). (2) ICCAT ændrede genopretningsplanen den 24. november 2008 ved henstilling 08-05. Den ændrede plan blev omsat i EU-lovgivningen ved Rådets forordning (EF) nr. 302/2009 ( 3 ). (3) For at sikre en vellykket gennemførelse af den ændrede flerårige genopretningsplan blev der ved Kommissionens beslutning 2009/296/EF ( 4 ) oprettet et særligt kontrol- og inspektionsprogram for en toårsperiode (15. marts 2009 til 15. marts 2011). (4) Det særlige kontrol- og inspektionsprogram i forbindelse med genopretning af bestandene af almindelig tun i det østlige Atlanterhav og Middelhavet, der er fastsat ved beslutning 2009/296/EF, vil udløbe den 15. marts 2011. En ny afgørelse fra Kommissionen bør vedtages med henblik på at sikre dette programs kontinuitet og en øjeblikkelig gennemførelse af visse bestemmelser i ICCAT-henstilling 10-04, herunder bestemmelserne om, at de påkrævede fangst- og inspektionsplaner bør forelægges i god tid. (5) Det nye særlige kontrol- og inspektionsprogram bør gælde for perioden 15. marts 2011 til 15. marts 2014. De resultater, som fremkommer ved anvendelsen af kontrol- og inspektionsprogrammet, bør med regelmæssige mellemrum evalueres i samarbejde med de berørte medlemsstater. (6) For at harmonisere kontrollen med og inspektionen af fiskeriet efter almindelig tun på EU-plan bør der opstilles fælles regler for de kontrol- og inspektionsopgaver, som de kompetente myndigheder i de berørte medlemsstater skal udføre, og medlemsstaterne bør opstille nationale kontrolhandlingsprogrammer af hensyn til overholdelsen af sådanne fælles regler. I den forbindelse bør der fastsættes referenceværdier for kontrol- og inspektionsintensiteten, ligesom der bør opstilles kontrol- og inspektionsprioriteringer og fastsættes kontrol- og inspektionsprocedurer. (7) For at sikre, at der følges op på konstaterede overtrædelser, bør der i denne afgørelse bl.a. fastsættes procedurer for, hvordan de berørte myndigheder kan udveksle relevante oplysninger efter artikel 117 i forordning (EF) nr. 1224/2009. (8) Fælles inspektions- og overvågningsaktiviteter bør udøves i tråd med fælles ressourceanvendelsesplaner opstillet af EF-Fiskerikontrolagenturet, som blev oprettet ved Rådets forordning (EF) nr. 768/2005 ( 5 ). (9) Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur — ud fra følgende betragtninger: VEDTAGET DENNE AFGØRELSE:







KAPITEL I

ALMINDELIGE BESTEMMELSER

▼M3

Artikel 1

Ved denne afgørelse indføres der et særligt kontrol- og inspektionsprogram for at sikre en harmoniseret gennemførelse af den flerårige genopretningsplan for almindelig tun i det østlige Atlanterhav og Middelhavet, der blev vedtaget af Den Internationale Kommission for Bevarelse af Tunfiskebestanden i Atlanterhavet (ICCAT) i 2006, som gennemført ved forordning (EF) nr. 302/2009, yderligere gennemført i EU-retten ved Europa-Parlamentets og Rådets forordning (EU) nr. 500/2012 ( 6 ) og senest ændret ved ICCAT-henstilling 12-03 af 10. december 2012.

▼B

Artikel 2

Tidsmæssigt og territorialt omfang

Det særlige kontrol- og inspektionsprogram finder anvendelse indtil den 15. marts 2014 i ICCAT-konventionsområdet.

Artikel 3

Materielt anvendelsesområde

Det specifikke kontrol- og inspektionsprogram omfatter følgende aktiviteter:

1) alle fiskeriaktiviteter, herunder bifangster, der udøves af fiskerfartøjer og med faststående fiskenet, herunder fælles fiskeri

▼M3

2) al fangst, landing, overførsel, omladning og anbringelse i bur, herunder bedre gennemførte pilotundersøgelser af, hvordan skøn foretaget på tidspunktet for fangst og anbringelse i bur over både antal og vægt af almindelig tun kan forbedres, bl.a. gennem anvendelse af stereoskopiske systemer og programmet med anvendelse af stereoskopiske kamerasystemer eller alternative teknikker, der giver tilsvarende nøjagtighed, som dækker 100 % af alle anbringelser i bur for at forbedre fastsættelsen af fiskenes antal og vægt ved hver enkelt anbringelse i bur

▼B

3) alle tilknyttede aktiviteter, som udøves af akvakulturbrug og aktører, der beskæftiger sig med anbringelse i bur, opfedning, opdræt, høst eller forarbejdning af almindelig tun og/eller handel med varer fremstillet af almindelig tun, herunder import, eksport, reeksport, transport og oplagring

4) sports- og fritidsfiskeri.







KAPITEL II

MÅL, PRIORITETER, BENCHMARKS OG PROCEDURER

Artikel 4

Mål

Kontrol- og inspektionsaktiviteter skal tilsigte at sikre efterlevelse af følgende bestemmelser:

1) årlige fangstplaner, jf. artikel 4 i forordning (EF) nr. 302/2009

2) forbuddet mod at anvende fly og helikoptere til sporing, jf. artikel 8 i forordning (EF) nr. 302/2009

3) foranstaltninger vedrørende fiskeri- og akvakulturbrugskapacitet, jf. artikel 5 og 6 i forordning (EF) nr. 302/2009

▼M3

4) gennemførelsen af eventuelle observatørprogrammer i Unionen, herunder medlemsstaternes observatørprogram og ICCAT's regionale observatørprogram, jf. punkt 90, 91 og 92 og bilag 7 til ICCAT-henstilling 12-03

▼B

5) regler for registrering af godkendte fangstfartøjer og andre fiskerfartøjer, jf. artikel 14 og 15 i forordning (EF) nr. 302/2009

▼M3

6) særlige tekniske foranstaltninger og betingelser for fiskeri efter almindelig tun, jf. ICCAT-henstilling 12-03, herunder mindstemålsreglerne og dertil knyttede betingelser

7) kvantitative fangstbegrænsninger og eventuelle særlige betingelser i forbindelse hermed, herunder overvågning af kvoteudnyttelse som fastsat ved ICCAT-henstilling 12-03

8) gældende dokumentationsregler for almindelig tun som fastsat ved ICCAT-henstilling 12-03

9) gennemførelse af pilotundersøgelser af, hvordan skøn foretaget på tidspunktet for fangst og anbringelse i bur over både antal og vægt af almindelig tun kan forbedres, bl.a. gennem anvendelse af stereoskopiske systemer

10) gennemførelsen af et program med anvendelse af stereoskopiske kamerasystemer eller alternative teknikker, der giver tilsvarende nøjagtighed, som dækker 100 % af alle anbringelser i bur for at forbedre fastsættelsen af fiskenes antal og vægt ved hver enkelt anbringelse i bur.

▼B

Artikel 5

Prioriteter

De forskellige redskabskategorier prioriteres forskelligt i overensstemmelse med den årlige fangstplan. Derfor skal hver enkelt medlemsstat lave en specifik prioritering.

Artikel 6

Benchmarks

Inspektionsbenchmarks er fastsat i bilag I.

Artikel 7

Procedurer

Kontrol- og inspektionsaktiviteter udføres efter følgende procedurebestemmelser:

▼M3

1) ICCAT-ordningen for fælles international inspektion, som fastsat i punkt 99, 100 og 101 og bilag 8 til ICCAT-henstilling 12-03

2) inspektionsmetoder, som fastsat i ICCAT-henstilling 12-03, særlig bilag 8 dertil

▼B

3) procedurerne, som embedsmænd skal følge, og som er fastsat i bilag II til denne afgørelse

4) procedurerne, som medlemsstaterne skal følge, og som er fastsat i denne afgørelses artikel 8 til 13.

Artikel 8

Fælles procedurer

De i artikel 12 omhandlede medlemsstater sikrer, at embedsmænd fra andre berørte medlemsstater tilbydes at deltage i fælles inspektions- og overvågningsaktiviteter, og at der fastlægges fælles operationelle procedurer for deres overvågningsfartøjer.

Artikel 9

Meddelelse af overvågnings- og inspektionsaktiviteter

▼M3

1. En medlemsstat, der som led i en fælles plan for ressourceanvendelse agter at overvåge og inspicere fiskerfartøjer i farvande under en anden medlemsstats jurisdiktion, meddeler dette til den pågældende kystmedlemsstats kontaktpunkt, jf. artikel 80, stk. 5, i forordning (EF) nr. 1224/2009, og til EFCA.

▼B

2. Den i stk. 1 nævnte meddelelse skal indeholde følgende oplysninger:

a) inspektionsfartøjets og inspektionsflyets type, navn og radiokaldesignal efter den liste, der er omhandlet i artikel 6 i forordning (EF) nr. 1042/2006

b) de områder, hvor inspektionen og overvågningen skal udføres

c) overvågnings- og inspektionsaktiviteternes varighed.

▼M1

Artikel 10

Oplysning om overtrædelser

Medlemsstater, hvis embedsmænd under inspektion af de aktiviteter, der er anført i artikel 3, konstaterer, at der er begået en overtrædelse, meddeler straks inspektionsdatoen og nærmere oplysninger om overtrædelsen til Kommissionen.

▼B

Artikel 11

Umiddelbare håndhævelsesforanstaltninger i tilfælde af alvorlige overtrædelser

1. Hvis der konstateres en alvorlig overtrædelse ombord på et EU-fiskerfartøj, sørger flagmedlemsstaten for, at det pågældende fiskerfartøj, der fører dets flag, efter inspektionen indstiller alt fiskeri, og underretter Kommissionen herom inden for en rimelig frist.

2. Hvis EU-fiskerfartøjet ikke beordres i havn, skal medlemsstaten over for Kommissionen senest 72 timer derefter behørigt begrunde, hvorfor fartøjet ikke er blevet beordret i havn.







KAPITEL III

GENNEMFØRELSE

Artikel 12

Nationale kontrolhandlingsprogrammer

▼M3

1. Det særlige kontrol- og inspektionsprogram skal gennemføres med nationale kontrolhandlingsprogrammer som omhandlet i artikel 46 i forordning (EF) Nr. 1224/2009, der vedtages af Grækenland, Spanien, Frankrig, Italien, Cypern, Malta og Portugal, og fra den 1. juli 2013 med det nationale kontrolhandlingsprogram, der vedtages af Kroatien.

▼B

2. Nationale kontrolhandlingsprogrammer oprettes i henhold til de mål, prioriteter, benchmarks og procedurer, som er fastsat ved denne afgørelse, og de skal indeholde alle de data, der er anført i bilag III.

3. Nationale kontrolhandlingsprogrammer skal ledsages af årlige gennemførelsesplaner, hvoraf det skal fremgå, hvor store menneskelige og materielle ressourcer der afsættes, og i hvilke områder de skal indsættes. I de årlige gennemførelsesplaner tages der hensyn til de benchmarks, der er fastsat i bilag I.

4. For fangstperioderne 2012 og 2013 forelægger medlemsstaterne deres nationale kontrolhandlingsprogrammer og årlige gennemførelsesplaner inden 15. september i henholdsvis 2011 og 2012. De skal gøre disse tilgængelige på den sikrede del af deres websted senest den 1. januar 2012 og 2013.

Artikel 13

Samarbejde mellem medlemsstater

Alle medlemsstater samarbejder med de medlemsstater, der er omhandlet i artikel 12, stk. 1, om gennemførelsen af det særlige kontrol- og inspektionsprogram.

Artikel 14

Fælles inspektion og overvågning

En del af eller alle nationale kontrolhandlingsprogrammer, jf. artikel 12, kan gennemføres med en fælles ressourceanvendelsesplan, som vedtages af ►M1 EFCA ◄ i overensstemmelse med Rådets forordning (EF) nr. 768/2005.

Artikel 15

Rapport om gennemførelsen af nationale kontrolhandlingsprogrammer

1. De i artikel 12, stk. 1, nævnte medlemsstater forelægger Kommissionen og ►M1 EFCA ◄ en rapport over gennemførelsen af deres nationale kontrolhandlingsprogram som omhandlet i artikel 12.

▼M3

2. Interimsrapporter forelægges den 15. juli og 15. september hvert år for perioden frem til udgangen af den foregående måned, og en endelig rapport forelægges den 15. januar for det foregående år.

▼M1

3. Denne rapport skal indeholde følgende oplysninger i overensstemmelse med tabellen i bilag IV:

▼B

a) de udførte inspektions- og kontrolaktiviteter på månedsbasis

b) alle konstaterede overtrædelser, idet de for hver overtrædelse meddeler: ▼M3 i) ID-oplysninger om fiskerfartøj (navn, flag, redskab og ICCAT-nr., EF-flåderegisternummer eller udvendig identifikationskode), faststående tunfiskenet, akvakulturbrug eller virksomhed, der beskæftiger sig med forarbejdning af og/eller handel med varer fremstillet af almindelig tun ii) inspektionsdato og -sted og den mængde almindelig tun, der er relateret til overtrædelsen ▼B iii) overtrædelsens art, herunder oplysning om alvorlige overtrædelser eller misligholdelser som omhandlet i artikel 10 og 11 iv) den aktuelle situation med hensyn til opfølgning af konstaterede overtrædelser (f.eks. verserende retssag, appel, undersøgelse ikke afsluttet) v) en specifik beskrivelse af eventuelle sanktioner (f.eks. bødestørrelse, værdi af beslaglagt fisk og/eller udstyr, skriftlige advarsler) tillige med dokumentation vi) en forklaring, hvis der ikke er indledt en sag

c) eventuelle relevante foranstaltninger med henblik på koordinering og samarbejde mellem medlemsstaterne.

4. Overtrædelser skal fortsat anføres i de efterfølgende rapporter, indtil sagerne er afgjort efter den berørte medlemsstats lovgivning.

Artikel 16

Yderligere oplysninger

Medlemsstaterne giver Kommissionen alle de yderligere oplysninger, den måtte anmode om vedrørende gennemførelsen af denne afgørelse.

Artikel 17

Unionens inspektionsplan og -rapport

1. På grundlag af den foreliggende afgørelse og de nationale kontrolhandlingsprogrammer og efter en høring af medlemsstaterne forelægger Kommissionen Unionens inspektionsplan for ICCAT-Kommissionen en måned forud for dennes årlige møde i henhold til punkt 9 i ICCAT-henstilling 10-04.

2. Kommissionen indkalder én gang om året Forvaltningskomitéen for Fiskeri og Akvakultur for at evaluere overholdelsen og resultaterne af det særlige kontrol- og inspektionsprogram med henblik på udarbejdelse af den rapport, som Unionen skal sende til ICCAT's sekretariat hvert år senest den 15. oktober.







KAPITEL IV

AFSLUTTENDE BESTEMMELSER

Artikel 18

Adressater

Denne afgørelse er rettet til medlemsstaterne.

▼M3









BILAG I

BENCHMARKS

De i dette bilag fastsatte benchmarks gennemføres bl.a. for at sikre:

a) fuld overvågning af anbringelse i bur i EU-farvande

b) fuld overvågning af overførsler

c) fuld overvågning af fælles fiskeri

d) kontrol af alle dokumenter, der kræves efter de gældende retsforskrifter for almindelig tun, især med henblik på kontrol af de registrerede oplysningers pålidelighed.







Inspektionssted Benchmark Anbringelse i bur (inkl. høst) For enhver anbringelse i bur i et akvakulturbrug skal der være givet tilladelse fra flagmedlemsstaten for fangstfartøjet inden 48 timer efter afgivelsen af de oplysninger, som kræves i forbindelse med anbringelse i bur. Den CPC, under hvis jurisdiktion akvakulturbruget for almindelig tun henhører, træffer de fornødne foranstaltninger til at forbyde enhver anbringelse i bur af almindelig tun med henblik på opdræt eller opfedning, der ikke er ledsaget af de dokumenter, der kræves af ICCAT, og som er bekræftet og valideret af myndighederne i flagstaten for fangstfartøjet eller det faststående tunfiskenet (1) (jf. punkt 86 i ICCAT-henstilling 12-03) Enhver anbringelse i bur og høst skal inspiceres af akvakulturbrug-medlemsstatens kompetente myndigheder i overensstemmelse de relevante kontrolforpligtelser, der er fastlagt i ICCAT-henstilling 06-07 og 12-03. Fisk skal anbringes i bur før den 15. august, medmindre der foreligger gyldige grunde som fastsat i henstilling 12-03 (jf. punkt 85). Inspektion på havet Benchmark, der skal fastsættes efter en udførlig analyse af fiskeriet i hvert område. Benchmarks for inspektion på havet skal henvise til antallet af patruljedage på havet i det specifikke genopretningsområde for almindelig tun med angivelse af fangstperiode og fiskeritype. Overførsel Enhver overførsel skal være godkendt i forvejen af flagstaterne på basis af en forudgående meddelelse om overførsel (jf. punkt 77 i ICCAT-henstilling 12-03). Enhver overførsel tildeles et nummer for tilladelsen (jf. punkt 78 i ICCAT-henstilling 12-03). Der skal gives en tilladelse til en overførsel inden 48 timer efter forelæggelsen af den forudgående meddelelse om overførsel (jf. punkt 78 i ICCAT-henstilling 12-03). En ICCAT-overførselsopgørelse sendes til flagstaten, når overførslen er afsluttet (jf. punkt 79 i ICCAT-henstilling 12-03). Enhver overførsel skal videokameraovervåges i vandet (jf. punkt 81 og bilag 9 i ICCAT-henstilling 12-03). Omladninger Alle berørte fartøjer skal inspiceres ved ankomst, inden omladning påbegyndes, og før afsejling, efter omladning har fundet sted. Der skal foretages stikprøvekontrol i ikke-udpegede havne. En omladningsopgørelse skal sendes til flagstaten senest 48 timer efter den dag, hvor omladningen fandt sted i en havn (jf. punkt 66 i ICCAT-henstilling 12-03). Fælles fiskeri Alt fælles fiskeri skal godkendes i forvejen af flagstaterne; Medlemsstaterne skal oprette og føre et register over alt fælles fiskeri, som de har godkendt. Overvågning fra luften Fleksibel benchmark, der skal fastsættes efter en detaljeret analyse af fangstaktiviteten i det enkelte område og desuden skal afspejle de ressourcer, medlemsstaten har til rådighed. Landinger Alle fartøjer, der anløber en udpeget havn for at lande almindelig tun skal kontrolleres, og en procentdel skal inspiceres, baseret på et system med risikovurdering, der omfatter kvote, flådens størrelse og fiskeriindsats. Der skal foretages stikprøvekontrol i ikke-udpegede havne. Den relevante myndighed skal sende en landingsopgørelse til fiskerfartøjets flagstatsmyndighed senest 48 timer efter, at landingen er afsluttet (jf. punkt 70 i ICCAT-henstilling 12-03). Afsætning Fleksibelt benchmark, der skal fastsættes efter en grundig analyse af afsætningen. Sports- og fritidsfiskeri Fleksibelt benchmark, der skal fastsættes efter en grundig analyse af sports- og fritidsfiskeriet. Faststående tunfiskenet 100 % af al overførsel og høst skal inspiceres. (1) Anmodning om ændring fra Malta pr. mail af 12. juni 2013.









BILAG II

PROCEDURER, SOM SKAL FØLGES AF EMBEDSMÆND

1. Inspektionsopgaver

1.1. Generelle inspektionsopgaver

For hver kontrol og inspektion udfærdiges der en inspektionsrapport i det format, der er fastsat i dette bilags punkt 2. Embedsmændene skal under alle omstændigheder kontrollere og notere følgende i rapporten:

1) identitetsoplysninger for de ansvarlige personer, for fartøjet, faststående tunfiskenet, akvakulturbrug og akvakulturbrugspersonale osv. involveret i de inspicerede aktiviteter

2) tilladelser, licenser og fiskeritilladelse

3) relevant fartøjsdokumentation f.eks. logbøger, overførsels- og omladningsopgørelser, ICCAT-fangstdokumenter for almindelig tun, reeksportlicenser og anden dokumentation, der undersøges i forbindelse med kontrol og inspektion, jf. ICCAT-henstilling 12-03

4) detaljerede oplysninger om størrelsen af de almindelige tun, der er blevet fanget, fanget med faststående fiskenet, overført, omladet, landet, transporteret, opdrættet, forarbejdet eller solgt inden for rammerne af genopretningsplanen

5) bifangstprocenten for almindelig tun opbevaret ombord på fartøjer, der ikke fisker aktivt efter almindelig tun.

Oplysninger om alle relevante resultater af overvågning fra luften eller af inspektion på havet, inspektion i havne, inspektion af faststående tunfiskenet, inspektion af akvakulturbrug eller inspektion af andre berørte virksomheder, skal anføres i inspektionsrapporterne. Ved inspektioner inden for rammerne af ICCAT-ordningen for fælles international inspektion bør inspektionsmyndigheden registrere de foretagne inspektioner og eventuelle afslørede overtrædelser, jf. fartøjets logbog.

Disse resultater sammenholdes med de oplysninger, som embedsmændene får stillet til rådighed af andre kompetente myndigheder, herunder FOS-data (FOS = fartøjsovervågningssystem) og lister over fartøjer med tilladelse, observatørrapporter, videooptagelser og alle dokumenter i relation til fiskeriet.

1.2. Inspektionsopgaver i forbindelse med overvågning fra luften

Embedsmændene indberetter overvågningsdata til brug for krydskontrol og sammenholder især observationer af fiskerfartøjer med FOS-data og godkendte lister.

Embedsmændene observerer og rapporterer ulovligt, urapporteret og ureguleret fiskeri og brugen af fly og helikoptere til sporing.

Der skal udvises særlig opmærksomhed om lukkede områder, fangstperioder, jf. punkt 21-26 i ICCAT-henstilling 12-03, og aktiviteter, der udøves af fiskerflåder, for hvilke der gælder undtagelser

1.3. Inspektionsopgaver på havet

1.3.1. Generelle inspektionsopgaver

Hvis døde fisk tages ombord på et fangstfartøj eller befinder sig ombord på et andet fartøj, skal embedsmændene altid kontrollere, om fisken opbevares lovligt ombord. Embedsmændene skal kontrollere mængden af al fisk, der opbevares om bord, for at sikre, at ICCAT-reglerne for bifangst og mindstemål overholdes.

Hvis levende fisk overføres, forsøger embedsmændene at fastslå, hvilke hjælpemidler de pågældende parter bruger til at skønne mængden af overført levende almindelig tun, udtrykt i antal ( 7 ). Hvis der findes videooptagelser, skal embedsmændene have adgang til og verificere de overførte mængder, som er registreret ved videooptagelser, og kontrollere, at videooptagelsen overholder minimumsstandarderne for videooptagelse som fastlagt i bilag 9 i ICCAT-henstilling 12-03.

Embedsmændene skal under alle inspektioner systematisk kontrollere:

1) at fiskerfartøjerne har tilladelse til at fiske (mærkning, identitet, licens, fiskeritilladelse og ICCAT-lister)

2) at fartøjets dokumentation er i overensstemmelse med kravene

3) at fiskerfartøjet er udstyret med et fungerende fartøjsovervågningssystem (FOS), og at kravene om FOS-meldinger efterleves

4) at fiskerfartøjerne respekterer lukkede fangstområder og -perioder

5) at kvoter og bifangstbegrænsninger overholdes

6) størrelsessammensætningen af fangsterne ombord

7) de fysiske mængder af alle fangster ombord og behandlingsgrad

8) fiskeredskaber ombord

9) at der i givet fald er en observatør ombord.

Embedsmændene skal observere og indberette ulovlige, urapporterede og uregulerede fangstaktiviteter og brugen af fly og helikoptere til sporing.

1.3.2. Inspektionsopgaver i forbindelse med overførsel

Embedsmændene skal systematisk kontrollere:

1) at kravene om en forudgående meddelelse om overførsel efterleves (når det er muligt)

2) at flagstaten har givet og meddelt fartøjsføreren eller den ansvarlige for det faststående fiskenet eller akvakulturbruget, alt efter tilfældet, nummeret for tilladelsen for hver overførsel senest 48 timer efter forelæggelsen af den forudgående meddelelse om overførsel

3) at ICCAT's krav til overførselsopgørelsen efterleves

4) om overførselsopgørelsen er undertegnet af den regionale ICCAT-observatør ombord og overdraget til slæbebådens fører

5) at videooptagelseskravene som fastlagt i bilag 9 i ICCAT-henstilling 12-03 er overholdt.

1.3.3. Inspektionsopgaver i forbindelse med fælles fiskeri

Embedsmændene skal systematisk kontrollere:

1) at kravene til det fælles fiskeri efterleves med hensyn til de oplysninger, der skal rapporteres i fiskerilogbogen, herunder fordelingsnøgle

2) at myndighederne i flagstaterne har udstedt en tilladelse til fælles fiskeri til deres fiskerfartøjer efter modellen i bilag V til forordning (EF) nr. 302/2009

3) at der er en regional ICCAT-observatør til stede under det fælles fiskeri.

1.4. Inspektionsopgaver ved landing

Embedsmændene skal for landinger, der inspiceres i henhold til bestemmelserne i henstilling 12-03, systematisk kontrollere:

1) at fiskerfartøjerne har tilladelse til at fiske (mærkning, identitet, licens, fiskeritilladelse og ICCAT-lister, hvis dette er relevant)

2) at den forudgående meddelelse om anløb med henblik på landing blev modtaget rettidigt af de kompetente myndigheder

3) at der sendes en landingsopgørelse til fiskerfartøjets flagstatsmyndighed senest 48 timer efter afsluttet landing

4) at der fra føreren af fangstfartøjet senest 48 timer efter, at landingen er afsluttet, sendes en præcis landingsopgørelse til myndighederne i fartøjets flagstat og havnestatsmyndighederne, når det er relevant

5) at fiskerfartøjet er udstyret med et fungerende fartøjsovervågningssystem (FOS), og at kravene om FOS-meldinger efterleves

6) at fartøjets dokumentation er i overensstemmelse med kravene

7) den fysiske mængde af almindelig tun ombord og behandlingsgrad

8) den samlede fangsts sammensætning ombord med henblik på at kontrollere overholdelsen af bifangstregler og, for langlinefartøjer, gennemførelsen af relevante forvaltningsforanstaltninger

9) størrelsessammensætningen af fangsterne af almindelig tun ombord med henblik på at kontrollere overholdelsen af mindstemålsregler

10) fiskeredskaber ombord

11) i tilfælde af landing af forarbejdede varer, at ICCAT's omregningskoefficienter er blevet anvendt til at beregne den forarbejdede almindelige tuns rundvægtsækvivalent

12) at almindelig tun, der er fanget af fiskerfartøjer i det østlige Atlanterhav og i Middelhavet, og som udbydes til detailsalg til den endelige forbruger, er behørigt mærket

13) at almindelig tun, der landes af stangfartøjer, langlinefartøjer, håndlinefartøjer eller dørgefartøjer i det østlige Atlanterhav og Middelhavet, i givet fald er behørigt halemærket.

1.5. Inspektionsopgaver ved omladning

Embedsmændene skal systematisk kontrollere:

1) at fiskerfartøjerne har tilladelse til at fiske (mærkning, identitet, licens, fiskeritilladelse og ICCAT-lister)

2) at der er sendt en forudgående meddelelse om anløb af havn, og at oplysningerne deri om omladning er korrekte

3) at de omladende fiskerfartøjer, der ønsker at omlade, har fået forudgående tilladelse af deres flagstat

4) at de mængder, for hvilke der er givet forudgående meddelelse om, at de skal omlades, er verificeret

5) at en omladningsopgørelse er sendt til havnestaterne senest 48 timer efter den dato, hvor omladningen fandt sted i en havn

6) at den relevante dokumentation, herunder omladningsopgørelse, ICCAT-fangstdokument for almindelig tun og reeksportlicens, er ombord og er behørigt udfyldt

7) i tilfælde af landing af forarbejdede varer, at ICCAT's omregningskoefficienter er blevet anvendt til at beregne den forarbejdede almindelige tuns rundvægtsækvivalent.

1.6. Inspektionsopgaver på akvakulturbrug

Embedsmændene skal systematisk kontrollere:

1) at den relevante dokumentation (fangstdokument for almindelig tun, reeksportlicens, overførselsopgørelse, meddelelse om anbringelse i bur og omladningsopgørelse) findes og er behørigt udfyldt og rapporteret

2) at der for anbringelsen i bur er givet forhåndstilladelse fra myndighederne i den flagstat, som fangstfartøjet henhører under

3) at en regional ICCAT-observatør var til stede ved enhver overførsel, anbringelse i bur og høst af almindelig tun, og at denne har valideret meddelelserne om anbringelse i bur

4) at enhver overførsel og anbringelse i bur er blevet overvåget med et videokamera i vandet, og at videooptagelsen stilles til rådighed for inspektørerne og opfylder videooptagelseskravene som fastlagt i bilag 9 i ICCAT-henstilling 12-03

5) at enhver anbringelse i bur er omfattet af et program med anvendelse af stereoskopiske kameraer eller teknikker, der giver tilsvarende nøjagtighed, for at forbedre fastsættelsen af antal og vægt af fisk, der er anbragt i bur

6) at opdrætsstaten ikke vil acceptere anbringelse i bur af almindelig tun i det tilfælde, at mængden i antal og/eller vægt overstiger, hvad der tillades anbragt i bur af flagstaten

1.7. Inspektionsopgaver i forbindelse med transport og afsætning

Embedsmændene skal systematisk kontrollere:

1) for så vidt angår transport, især de relevante ledsagedokumenter og krydstjekke dem med de fysiske mængder, der transporteres

2) for så vidt angår afsætning, at den relevante dokumentation, herunder det relevante fangstdokument for almindelig tun og reeksportlicensen, foreligger og er behørigt udfyldt.

2. Inspektionsrapporter

1) I forbindelse med inspektioner, som foretages inden for rammerne af ICCAT-ordningen for fælles international inspektion, benytter embedsmænd modellen i tillægget til dette bilag.

2) For så vidt angår andre inspektioner, skal embedsmændene benytte inspektionsrapporter i henhold til artikel 76 i forordning (EF) nr. 1224/2009. Inspektionsrapporterne skal indeholde de oplysninger, der er anført i det relevante inspektionsmodul fastlagt i bilag XXVII, jf. artikel 115 i Kommissionens gennemførelsesforordning (EU) nr. 404/2011 ( 8 )









Tillæg

ICCAT-INSPEKTIONSRAPPORT Nr. …

KONSTATEREDE ALVORLIGE OVERTRÆDELSER









BILAG III

INDHOLDET AF DE NATIONALE KONTROLHANDLINGSPROGRAMMER, JF. ARTIKEL 12

De nationale kontrolhandlingsprogrammer skal indeholde følgende:

1. Kontrolmidler

a) Menneskelige ressourcer

Antallet af kystbaserede og søgående embedsmænd og de tidsrum og områder, hvori disse er til rådighed for inspektion.

b) Tekniske ressourcer

Antal patruljefartøjer og -fly og perioder og områder, hvor disse kan indsættes.

c) Finansielle midler

Budgetbevilling til indsættelse af menneskelige ressourcer og patruljefartøjer og -fly.

2. Udpegning af havne

Liste over udpegede havne og fastsatte tidsrum, jf. ICCAT-henstilling 12-03.

3. Inspektionsprotokoller

Detaljerede protokoller med angivelse af den anvendte metode for alle inspektionsaktiviteter.

Medlemsstaterne sikrer ligeledes, at følgende punkter indgår i deres kontrolhandlingsprogrammer.

1. Fangst:

a) Mængde (anslået biomasse) og nøjagtigt antal individer

b) Verifikation af, at mængderne ikke overskrider kvotetildelingen

c) Verifikation af, at mindstemålsreglerne overholdes med en tolerancemargen på % af antallet.

2. Overførsel:

a) Forudgående tilladelse til overførsel til trukne bure og opdrætsbure

b) Nøjagtig mængde (i vægt) og antal fisk, der overføres til trukne bure

c) Dødelighed i forbindelse med trækket, og hvad der gøres af døde fisk.

3. Akvakulturbrug:

a) Bekræftelse af fangstens legitimitet og af flagmedlemsstatens forhåndstilladelse

b) Nøjagtig mængde (i vægt) og antal fisk, der overføres til opfedningsbure

c) Anvendelse af prøveudtagnings-/mærkningsprogram med henblik på at anslå vægtforøgelse.

4. Høst og eksport:

a) Nøjagtig mængde (i vægt) og antal høstede fisk

b) Dækning under ICCAT's regionale observatørprogram

c) Nøjagtig mængde opdelt på varetyper (klar angivelse af omregningsfaktorer).

4. Retningslinjer

Forklarende retningslinjer for embedsmænd, producentorganisationer og fiskere.

5. Kommunikationsprotokoller

Protokoller for kommunikation med de kompetente myndigheder, der af andre medlemsstater er udpeget som ansvarlige for det særlige kontrol- og inspektionsprogram for almindelig tun.









BILAG IV

MÅNEDLIG OVERSIGT OVER DET NATIONALE KONTROLHANDLINGSPROGRAM FOR ALMINDELIG TUN







AFDELING A Antal inspektioner i tilknytning til det nationale kontrolhandlingsprogram Medlemsstat: … År: … Måned: af medlemsstatens fartøjer/operatører af fartøjer og operatører fra andre medlemsstater eller lande Rapporteret af: Antal inspektioner og overtrædelser inden for den fælles ressourceanvendelsesplan Antal inspektioner og overtrædelser uden for den fælles ressourceanvendelsesplan Antal inspektioner og overtrædelser inden for den fælles ressourceanvendelsesplan Antal inspektioner og overtrædelser uden for den fælles ressourceanvendelsesplan FARTØJER, AKVAKULTURBRUG OG FASTSTÅENDE TUNFISKENET MED TILLADELSE TIL FISKERI EFTER ALMINDELIG TUN Til havs På land Overtrædelser (1) Til havs På land Overtrædelser (1) Til havs På land Overtrædelser (1) Til havs På land Overtrædelser (1) Notfartøjer Langlinefartøjer Andre linefartøjer Stangfartøjer Trawlere Slæbe-, støtte-, hjælpe- og forarbejdningsfartøjer Faststående tunfiskenet Akvakulturbrug FARTØJER UDEN TILLADELSE TIL FISKERI EFTER ALMINDELIG TUN OG ANDRE OPERATØRER Fiskerfartøjer (i EF-flåderegistret) Fartøjer til sports- og fritidsfiskeri Andre fartøjer Lastbils- og transportinspektioner Inspektioner ved første salg Inspektioner ved detailhandel Restaurantinspektioner Andre inspektioner (beskriv nærmere) BEMÆRKNINGER







AFDELING B Nærmere oplysninger om overtrædelserne (1) ID Dato Kontrolmidler Område Inspektionsrapportnr. Flag ICCAT-nr. (eller CFR eller ekstern mærkning) Navn Redskab eller redskabstype Beskrivelse Retsgrundlag Alvorlig overtrædelse? Mængde almindelig tun relateret til overtrædelsen N KG Trufne foranstaltninger Næste foranstaltning eller begrundelse for ingen foranstaltning Undersøgelsens forventede varighed Oplysninger om den endelige afgørelse Sagen afsluttet? Bemærkninger (1) (2) (3) (4) (5) (6) (7) (8) (9) (10) (11) (12) (13) (14) (15) (16) (17) (18) (19) (20)







FORKLARING (til Afdeling B) Nr. Felt Beskrivelse 1 ID entydigt identifikationsnr. for hver overtrædelse 2 Dato inspektionsdatoen 3 Kontrolmidler S-hav, P-havn, F-opdræt, T-faststående fiskenet, O-øvrige 4 Område for »S« anføres koordinater. For »P, F, T eller O« anføres navnet på område eller havn eller kommune. 5 Inspektionsrapportnr. ICCAT-inspektionsrapportens (eller den nationale rapports) nr. 6 Flag inspicerede fartøjers/aktørers flag 7 ICCAT-nr. (eller CFR eller ekstern mærkning) ICCAT-nr. eller EU-flåderegisternummer eller i mangel deraf ekstern mærkning af inspicerede fartøjer/aktører 8 Navn inspicerede fartøjers/aktørers navn 9 Redskab eller redskabstype den vigtigste type redskab, som fartøjet/operatøren benytter på inspektionstidspunktet, eller »akvakulturbrug«, »faststående tunfiskenet«, »første køber«, »detail«, »restaurant«, »transport«, »sport/fritid«, »andet« (beskriv nærmere) 10 Beskrivelse beskrivelse af overtrædelsen 11 Retsgrundlag anfør retsgrundlag (EU-lovgivning og/eller ICCAT-henstilling) 12 Alvorlig overtrædelse? anfør JA/NEJ for, om der er tale om en alvorlig overtrædelse 13 N mængde almindelig tun relateret til overtrædelsen 14 KG mængde almindelig tun relateret til overtrædelsen 15 Trufne foranstaltninger beskrivelse af alle foranstaltninger, der er truffet efter inspektion, eller »ingen«, hvis der ikke er truffet nogen foranstaltninger 16 Næste foranstaltning eller begrundelse for ingen foranstaltning evt. næste planlagte foranstaltning; begrundelse, hvis der ikke er truffet foranstaltninger 17 Undersøgelsens forventede varighed undersøgelsens og/eller processens forventede varighed 18 Oplysninger om den endelige afgørelse bøde, sanktion, beslaglæggelse …. (angiv også mængder) 19 Sagen afsluttet? JA, hvis sagen er afsluttet, ellers NEJ 20 Bemærkninger Generelle bemærkninger